Сучасная вышыўка ў выкананні шасці гарадоцкіх майстрых стала прадметам выставы, што 16 снежня адкрылася ў Гарадоцкім раённым краязнаўчым музеі. Як адзначыла яго дырэктар Т.М. Іванова, музейныя работнікі ставілі за мэту паказаць, як трансфармаваўся гэты від рукадзелля, на працягу стагоддзяў пераўтвараючыся ў від мастацтва. Сёння гэта пацвярджаюць прадстаўленыя вышытыя крыжыкам карціны, якія першапачаткова можна прыняць за жывапісныя палотны.